Suvestinė redakcija nuo 2024-01-30

Sprendimas paskelbtas: TAR 2016-12-28, i. k. 2016-29789

UKMERGĖS RAJONO SAVIVALDYBĖS

TARYBA

SPRENDIMAS

DĖL UKMERGĖS RAJONO SAVIVALDYBĖS VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR ATLIEKŲ TVARKYMĄ NUOSTATŲ patvirtinimo

2016 m. gruodžio 22 d. Nr. 7-294

Ukmergė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 36 ir 37 punktais ir 18 straipsnio 1 dalimi, Lietuvos Respublikos rinkliavų įstatymo 11 straipsnio 1 dalies 8 punktu ir 12, 13 straipsniais, Lietuvos Respublikos atliekų tvarkymo įstatymo 25 ir 301 straipsniais ir Lietuvos Respublikos Vyriausybės 2016 m. balandžio 20 d. nutarimu Nr. 384 „Dėl Lietuvos Respublikos Vyriausybės 2013 m. liepos 24 d. nutarimo Nr. 711 „Dėl Rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą įmokos dydžio nustatymo metodikos patvirtinimo“ pakeitimo“, Ukmergės rajono savivaldybės taryba n u s p r e n d ž i a:

1. Patvirtinti Ukmergės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatus (pridedama).

2. Pripažinti netekusiu galios Ukmergės rajono savivaldybės tarybos 2013 m. kovo 28 d. sprendimą Nr. 7-67 „Dėl Ukmergės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“.

3. Nustatyti, kad šis sprendimas įsigalioja 2017 m. sausio 1 d.

Savivaldybės meras	Rolandas Janickas

PATVIRTINTA

Ukmergės rajono savivaldybės tarybos

2016 m. gruodžio 22 d. sprendimu

Nr. 7-294

(Ukmergės rajono savivaldybės tarybos

2023 m. gruodžio 21 d. sprendimo

Nr. 7-166 redakcija)

UKMERGĖS RAJONO SAVIVALDYBĖS Vietinės rinkliavos už komunalinių atliekų surinkimą iš atliekų turėtojų ir ATLIEKŲ tvarkymą nuostatai

I SKYRIUS

Bendrosios nuostatos

1. Dvinarė vietinė rinkliava už komunalinių atliekų surinkimą iš atliekų turėtojų ir atliekų tvarkymą (toliau – Vietinė rinkliava) – tai savivaldybės tarybos sprendimu nustatyta privaloma įmoka, galiojanti Ukmergės rajono savivaldybės (toliau – Savivaldybė) teritorijoje.

2. Ukmergės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatai (toliau – Nuostatai) reglamentuoja Komunalinių atliekų turėtojų registro sudarymą, Vietinės rinkliavos apskaičiavimą, Vietinės rinkliavos mokėjimą, išieškojimą ir apskaitą.

3. Šie nuostatai parengti vadovaujantis Lietuvos Respublikos vietos savivaldos įstatymu, Lietuvos Respublikos rinkliavų įstatymu, Lietuvos Respublikos atliekų tvarkymo įstatymu, Lietuvos Respublikos Vyriausybės 2013 m. liepos 24 d. nutarimu Nr. 711 (Lietuvos Respublikos Vyriausybės 2016 m. balandžio 20 d. nutarimo Nr. 384 redakcija) „Dėl Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklių patvirtinimo“ ir kitais Lietuvos Respublikos teisės aktais.

4. Nuostatai galioja visoje Ukmergės rajono savivaldybės teritorijoje.

II SKYRIUS

pagrindinės sąvokos

5. Nuostatuose naudojamos šios sąvokos:

5.1. Komunalinės atliekos – buitinės (buityje susidarančios) ir kitokios atliekos, kurios savo pobūdžiu ar sudėtimi yra panašios į buitines atliekas.

5.2. Komunalinių atliekų turėtojas – asmuo, dėl kurio veiklos susidaro atliekų arba asmuo, turintis atliekų.

5.3. Komunalinių atliekų tvarkymo paslauga – viešoji paslauga, apimanti komunalinių atliekų surinkimą, vežimą, naudojimą, šalinimą, šių veiklų organizavimą, stebėseną, šalinimo vietų vėlesnę priežiūrą.

5.4. Paslaugos teikėjas – atliekų tvarkytojas, kuris pagal sutartį su Savivaldybe teikia komunalinių atliekų tvarkymo paslaugas Savivaldybės teritorijoje.

5.5. Vietinės rinkliavos mokėtojai – komunalinių atliekų turėtojai, visi fiziniai ir juridiniai asmenys, valdantys nekilnojamąjį turtą, naudojantys jį ar juo disponuojantys (išskyrus žemės sklypus, kuriuose nėra deklaruotų asmenų) Savivaldybės teritorijoje, privalantys mokėti vietinę rinkliavą.

5.6. Nekilnojamojo turto objektai – pastatai su priklausiniais ir (ar) priskirtais naudoti žemės sklypais ar be jų, kitos patalpos, nepaisant registracijos nekilnojamojo turto registre.

5.7. Netinkami naudoti nekilnojamojo turto objektai – vadovaujantis Ukmergės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą administravimo tvarkos apraše nustatyta tvarka pripažinti netinkamais naudoti nekilnojamojo turto objektai.

5.8. Vietinės rinkliavos administratorius (toliau – Administratorius) – Ukmergės rajono savivaldybės administracijos padalinys, kuriam teisės aktų nustatyta tvarka pavesta administruoti Vietinę rinkliavą.

5.9. Gyventojų gyvenamosios vietos deklaravimo duomenų valdytojas – Lietuvos Respublikos Vyriausybės įgaliota institucija, kuri tvarko deklaravimo duomenis ir nustato duomenų deklaravimo, tvarkymo taisykles ir priemones.

5.10. Nekilnojamo turto plotas – Nekilnojamojo turto registre kaip bendrasis įregistruotas nekilnojamo turto vieneto plotas. Jeigu faktiškai naudojamas statinys (deklaruoti gyventojai) neregistruotas registre, jo plotas – 100 m2.

5.11. Bendro naudojimo konteineriai – juridinių ir fizinių asmenų (Vietinės rinkliavos mokėtojų) bendrai naudojami komunalinių atliekų surinkimo konteineriai.

5.12. Individualūs konteineriai – juridiniam ar fiziniam asmeniui (komunalinių atliekų turėtojui) individualiai priskirti ir naudojami komunalinių atliekų konteineriai, į kuriuos komunalines atliekas šalina tik konkretus komunalinių atliekų turėtojas.

5.13. Apskaitos laikotarpis – vienas mėnuo.

5.14. Duomenų deklaravimas – vietinės rinkliavos nustatymui naudojamų duomenų keitimas pagal atliekų turėtojo pateiktą informaciją šių nuostatų ir Ukmergės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą administravimo tvarkos aprašo nustatyta tvarka.

5.15.Vietinė rinkliava už komunalinių atliekų surinkimą ir tvarkymą (toliau – Vietinė rinkliava) – Ukmergės rajono savivaldybės tarybos sprendimu už komunalinių atliekų surinkimą iš komunalinių atliekų turėtojų ir jų tvarkymą nustatyta privaloma įmoka, galiojanti Savivaldybės teritorijoje, ir mokama šiuose Nuostatuose nustatyta tvarka.

5.16. Pastovioji dedamoji – Vietinės rinkliavos dedamoji, padengianti atliekų turėtojui tenkančią su komunalinių atliekų tvarkymu susijusių būtinųjų sąnaudų dalį, kuri nepriklauso nuo faktinių turimų komunalinių atliekų kiekio.

5.17. Kintamoji dedamoji – Vietinės rinkliavos dedamoji, padengianti konkrečiam atliekų turėtojui tenkančią su komunalinių atliekų tvarkymu susijusių būtinųjų sąnaudų dalį, patiriamą teikiant komunalinių atliekų tvarkymo paslaugas atliekų turėtojui.

5.18. Administratorius – Ukmergės rajono savivaldybės administracijos skyrius, kuriam pavesta Vietinės rinkliavos už komunalinių atliekų surinkimą iš atliekų turėtojų ir atliekų tvarkymą administravimo funkcija.

5.19. Kitos Nuostatuose vartojamos sąvokos suprantamos taip, kaip jos apibrėžtos teisės aktuose.

III SKYRIUS

Vietinės rinkliavos MOKĖTOJAI ir jų REGISTRAVIMAS

6. Vietinė rinkliava už komunalinių atliekų tvarkymą nustatoma visiems Savivaldybės komunalinių atliekų turėtojams, visiems fiziniams ir juridiniams asmenims, valdantiems nekilnojamąjį turtą, naudojantiems jį ar juo disponuojantiems (išskyrus žemės sklypus, kuriuose nėra deklaruotų asmenų) Savivaldybės teritorijoje.

7. Vietinės rinkliavos mokėtojų registravimą organizuoja ir tvarko Administratorius, vadovaudamasis šiais Vietinės rinkliavos už komunalinių atliekų tvarkymą Nuostatais ir Ukmergės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą administravimo tvarkos aprašu.

8. Administratorius privalo sukurti ir administruoti Savivaldybės komunalinių atliekų turėtojų registro (toliau – Registras) duomenų bazę:

8.1. Registro duomenų bazė kuriama naudojantis VĮ Registrų centro, Mokesčių mokėtojų registro, Valstybinio socialinio fondo valdybos, sodininkų ir garažų bendrijų, daugiabučių namų administratorių, namų bendrijų pirmininkų, nekilnojamojo turto objektų savininkų, seniūnijų bei kitų subjektų pateiktais duomenimis.

8.2. Gavus VĮ Registrų centro pažymą apie nekilnojamo turto išregistravimą, objektas išbraukiamas iš Mokėtojų registro duomenų bazės, jeigu jame nėra deklaruotų asmenų.

9. Administratoriui gavus informaciją apie nekilnojamojo turto savininko mirtį, jeigu objekte nėra deklaruotų kitų asmenų, stabdomas šio turto objekto Rinkliavos skaičiavimas. Jeigu nekilnojamojo turto objekte po objekto savininko mirties lieka turto objekte deklaruotų arba į mokėtojų registrą įtrauktų faktiškai gyvenančių asmenų, vietinės rinkliavos mokėjimo pareiga už šį turto objektą perkeliama tokiems asmenims iki atsiranda turto objekto paveldėtojai. Jeigu rinkliava po savininko mirties nemokama, gyventojų įsiskolinimas už tą turto objektą nuo savininko mirties dienos perkeliamas paveldėtojui/ams.

Atsiradus naujam savininkui, objektas įtraukiamas į Registrą. Naujam savininkui perkeliama ir likusi nesumokėta buvusio (mirusio) savininko skola. Rinkliava naujam savininkui apskaičiuojama nuo buvusio savininko mirties dienos, bet ne daugiau kaip už trejus metus neįskaitant einamųjų.

10. Registrui būtini duomenys renkami, tvarkomi, saugojami ir naudojami laikantis Lietuvos Respublikos asmens duomenų teisinės apsaugos įstatymo reikalavimų.

IV SKYRIUS

Vietinės rinkliavos dydžio NUSTATYMAS

11. Administratorius atsako už Vietinės rinkliavos dydžių nustatymą.

12. Vietinės rinkliavos dydžius, susidedančius iš dviejų dedamųjų – pastoviosios ir kintamosios, tvirtina Savivaldybės taryba:

12.1. Pastovioji Vietinės rinkliavos dedamoji nustatoma visiems Savivaldybės teritorijoje esančių nekilnojamojo turto objektų savininkams, nekilnojamojo turto objektų savininkų atstovams, nekilnojamojo turto naudotojams arba kitiems asmenims, kaip nustatyta Lietuvos Respublikos atliekų tvarkymo įstatymo 301 straipsnio 1 dalyje. Pastoviosios įmokos dalies nemoka statinių, registruotų Nekilnojamojo turto registre, savininkai ar jų įgalioti asmenys, kurių statinyje yra įvykusi ir (ar) nepašalinta statinio avarija arba statinių naudojimą sustabdė statinio naudojimo priežiūrą atliekantis viešojo administravimo subjektas vadovaudamasis Statybos įstatymo nuostatomis.

12.1.1. Nebaigtos statybos arba neregistruotiems nekilnojamojo turto registre Nekilnojamo turto objektams, vietinė rinkliava skaičiuojama, kai yra viena iš šių sąlygų - Registrų centro Nekilnojamo turto duomenų bazėje yra įregistruojamas 85 procentų statinio baigtumas, kai jame deklaruojami gyventojai arba pastatų naudotojų prašymu statiniui priskiriamas individualus konteineris. Priskyrus individualų konteinerį, jam taikomas 1 gyventojo tarifas (nuostatų priedo 1 punktas).

Papunkčio pakeitimai:

Nr. 7-2, 2024-01-25, paskelbta TAR 2024-01-29, i. k. 2024-01476

12.1.2. Pastovioji dedamoji už mokestinį laikotarpį apskaičiuojama patvirtintą Vietinės rinkliavos dydį padauginus iš nekilnojamojo turto objekto rūšiai taikomo parametro.

12.2. Kintamoji Vietinės rinkliavos dedamoji nustatoma Savivaldybės teritorijoje esančių nekilnojamojo turto objektų savininkams, nekilnojamojo turto objektų savininkų atstovams, nekilnojamojo turto naudotojams arba kitiems asmenims, kaip nustatyta Lietuvos Respublikos atliekų tvarkymo įstatymo 301 straipsnio 1 dalyje, kuriems teikiama komunalinių atliekų paėmimo ir tvarkymo paslauga:

13. Vietinė rinkliava apskaičiuojama vieneriems mokestiniams metams:

13.1. Gyvenamosios paskirties objektams:

13.1.1. kurie naudojasi bendro naudojimo konteineriais: pastovioji dalis – pagal nekilnojamo turto plotą (maksimalus apmokestinamas plotas 100 m2 vienam mokėtojui), kintamoji dalis – pagal gyventojų skaičių.

13.1.2. kurie naudojasi individualiais konteineriais: pastovioji dalis – pagal nekilnojamo turto plotą (maksimalus apmokestinamas plotas 100 m2 vienam mokėtojui), kintamoji dalis – pagal naudojamų komunalinių atliekų konteinerių skaičių, tūrį ir ištuštinimo dažnį, kuris yra 24 kartai 1 konteineriui per metus. Jeigu paslauga naudojamasi ne visus kalendorinius metus, skaičiuojama suminiu būdu proporcingai paslaugos naudojimo laikui mėnesiais. Kai nekilnojamo turto objekte nėra deklaruotų asmenų, individualiam konteineriui taikomas 1 gyventojo tarifas.

Papunkčio pakeitimai:

Nr. 7-2, 2024-01-25, paskelbta TAR 2024-01-29, i. k. 2024-01476

13.1.3. Vienu mokėtoju laikomas fizinis, juridinis asmuo, kuriam priklauso visas ar dalis nekilnojamo turto objekto ir sutuoktiniai arba asmenys, vedantys bendrą ūkį ir valdantys nekilnojamojo turto objektą ar jo dalį bendrosios nuosavybės teise.

13.2. Viešbučių, administracinės, prekybos, paslaugų, maitinimo, transporto, garažų, gamybos ir pramonės, sandėliavimo, kultūros, mokslo, gydymo, poilsio, sporto, specialiosios, kitos (fermų) paskirties pastatams (naudojamiems galvijams, gyvuliams, paukščiams auginti), kitos (ūkio) paskirties pastatams (žemės ūkiui tvarkyti – svirnams, angarams, garažams ir kt.), kitiems pastatams (naudojamiems kita paskirtimi, kurių negalima priskirti jokiai nurodytai paskirčiai):

13.2.1. kurie naudojasi bendro naudojimo konteineriais: pastovioji dalis ir kintamoji dalis pagal nekilnojamo turto plotą;

13.2.2. kurie naudojasi individualiais konteineriais: pastovioji dalis – pagal nekilnojamo turto plotą, kintamoji dalis – pagal naudojamų komunalinių atliekų konteinerių skaičių, tūrį ir ištuštinimo dažnį;

13.3. Religinės, sodų, visuomeninių organizacijų paskirties objektams:

13.3.1. kurie naudojasi bendro naudojimo konteineriais: pastovioji dalis ir kintamoji dalis pagal nekilojamojo turto objektų skaičių;

13.3.2. kurie naudojasi individualiais konteineriais: pastovioji dalis – pagal nekilojamojo turto objektų skaičių, kintamoji dalis – pagal naudojamų komunalinių atliekų konteinerių skaičių, tūrį ir ištuštinimo dažnį;

13.4. Netinkamiems naudoti turto objektams (apdegusiems, apgriuvusiems ar kitaip fiziškai pažeistiems ar sunaikintiems turto objektams) Vietinė rinkliava neskaičiuojama, jeigu juose nėra deklaruotų asmenų. Jeigu tokiuose objektuose deklaruojami asmenys, skaičiuojama kintama rinkliavos dalis. Jeigu tokiam turto objektui jo savininko prašymu skiriamas individualus konteineris, skaičiuojama kintama rinkliavos dalis.

13.5. Nekilnojamojo turto registre neįregistruotiems turto objektams ir Nekilnojamojo turto registre įregistruotiems turto objektams, kurių nenurodytas bendrasis plotas, jeigu šiose patalpose yra deklaruotų gyventojų:

13.5.1. kurie naudojasi bendro naudojimo konteineriais: pastovioji dalis – pagal nekilnojamojo turto maksimalų plotą 100 m2, kintamoji dalis – pagal gyventojų skaičių;

13.5.2. kurie naudojasi individualiais konteineriais: pastovioji dalis – pagal nekilnojamojo turto maksimalų plotą 100 m2, kintamoji dalis – pagal naudojamų komunalinių atliekų konteinerių skaičių, tūrį ir ištuštinimo dažnį;

13.5.3. Asmenims, deklaravusiems gyvenamąją vietą negyvenamosios paskirties patalpose (pastatuose), tos patalpos (pastato) 100 m2 plotas, nepriklausomai nuo gyventojų skaičiaus, keičiamas į gyvenamosios paskirties nuo gyventojo deklaravimo dienos. Likęs patalpos (pastato) plotas apmokestinamas pagal Registrų centre įregistruotą pastato paskirtį.

13.5.4. Gyvenamosios paskirties nekilnojamo turto objektams, kurie skirti įvairių socialinių grupių asmenims ir/ar teikia ilgalaikio apgyvendinimo paslaugas socialiai pažeidžiamiems asmenims (socialinės globos namai, vaikų globos įstaigos, senelių namai ir pan.) vietinė rinkliava skaičiuojama:

13.5.4.1. pastovioji dalis – pagal nekilnojamo turto plotą, kintamoji dalis – pagal naudojamų komunalinių atliekų konteinerių skaičių, tūrį ir ištuštinimo dažnį;

13.6. Apskaičiuojant vietinę rinkliavą už kitos paskirties (išskyrus gyvenamosios) objektus, kintamajai daliai už ištuštinamų konteinerių kiekį apskaičiuoti taikomas suminis būdas. Susumuojamas ištuštintų konteinerių per paslaugos teikimo laikotarpį skaičius. Gautas skaičius negali būti mažesnis negu minimalus privalomas ištuštinti konteinerių kiekis.

13.7. Jei vienoje teritorijoje yra keletas nekilnojamo turto objektų, priklausančių tam pačiam savininkui, naudotojui ar valdytojui, šiems objektams gali būti nustatomas bendras Vietinės rinkliavos kintamosios dalies dydis, kuris apskaičiuojamas pagal teritorijoje esantiems pastatams priskirtų konteinerių, kuriais naudojasi tik tų pastatų naudotojai skaičių, tūrį ir ištuštinimo dažnį.

14. Vietinės rinkliavos dydis apskaičiuojamas dviejų skaičių po kablelio tikslumu.

15. Vietinės rinkliavos dydis nustatomas toks, kad iš nekilnojamojo turto objektų savininkų arba jų įgaliotų asmenų surinktomis lėšomis būtų padengtos visos komunalinių atliekų tvarkymo ir administravimo sistemos sąnaudos. Mažiausias laikotarpis, už kurį Vietinės rinkliavos mokėtojui gali būti skaičiuojama Vietinė rinkliava – vienas mėnuo.

16. Jeigu vietinės rinkliavos dydžiui turintys įtakos pasikeitimai įvyko po mėnesio 1-os iki 15-os dienos, Vietinė rinkliava pagal šiuos pasikeitimus perskaičiuojama nuo to mėnesio 1-os dienos, o pasikeitimams įvykus po mėnesio 16žos dienos-perskaičiuojama nuo kito mėnesio 1-os dienos.

17. Perskaičiavus būtinąsias su komunalinių atliekų tvarkymu susijusias sąnaudas ir apmokestinimo parametrų dydžius, Savivaldybės taryba atskiru sprendimu gali keisti Vietinės rinkliavos dydžius, jeigu būtinosios sąnaudos skiriasi daugiau nei 10 proc. nuo galiojančios Vietinės rinkliavos nustatymo dienos. Būtinųjų komunalinių atliekų tvarkymo sąnaudų ir apmokestinimo parametrų dydžių perskaičiavimo principai pateikiami Ukmergės rajono savivaldybės vietinės rinkliavos už komunalinių atliekų surinkimą ir tvarkymą dydžio nustatymo metodikoje.

18. Vietinės rinkliavos dydžiai pateikti šių Nuostatų priede. Naudojant šiuos dydžius konkrečiam nekilnojamo turto objektui Vietinė rinkliava apskaičiuojama pagal formules:

VR1 = APNTO x VRPDK / 100 + GSNTO x VRKDK

Kur:

VR1 – Vietinės rinkliavos dydis (EUR),

APNTO – nekilojamojo turto objekto apmokestinamas plotas (m2),

VRPDK – Vietinės rinkliavos pastovios dedamosios kintamojo dydis (EUR/m2),

GSNTO – nekilojamojo turto objekte gyvenančių gyventojų skaičius (vnt.),

VRKDK – Vietinės rinkliavos kintamosios dedamosios kintamojo dydis (EUR/gyvent.).

VR2 = APNTO x VRPDK / 100 + APNTO x VRKDK / 100

Kur:

VR2 – Vietinės rinkliavos dydis (EUR),

APNTO – nekilojamojo turto objekto apmokestinamas plotas (m2),

VRPDK – Vietinės rinkliavos pastovios dedamosios kintamojo dydis (EUR/m2),

VRKDK – Vietinės rinkliavos kintamosios dedamosios kintamojo dydis (EUR/m2).

VR3 = TOSNTO x VRPDK + TOSNTO x VRKDK

Kur:

VR3 – Vietinės rinkliavos dydis (EUR),

TOSNTO – nekilojamojo turto objektų skaičius (objektas),

VRPDK – Vietinės rinkliavos pastovios dedamosios kintamojo dydis (EUR/objektui),

VRKDK – Vietinės rinkliavos kintamosios dedamosios kintamojo dydis (EUR/objektui).

VR4 = APNTO x VRPDK/100 + IKS x KIK

GSNTO x VRKDK

Kur:

VR4 – Vietinės rinkliavos dydis (EUR),

APNTO – nekilojamojo turto objekto apmokestinamas plotas (m2),

VRPDK – Vietinės rinkliavos pastovios dedamosios kintamojo dydis (EUR/m2),

IKS – ištuštinamų konteinerių skaičius (vnt./metus),

KIK – konteinerių ištuštinimo kaina (EUR/vnt.).

VR5 = TOSNTO x VRPDK + IKS x KIK

Kur:

VR5 – Vietinės rinkliavos dydis (EUR),

TOSNTO – nekilojamojo turto objektų skaičius (objektas),

IKS – ištuštinamų konteinerių skaičius (vnt./metus),

KIK – konteinerių ištuštinimo kaina (EUR/vnt.).

V SKYRIUS

INFORMACIJOS, BŪTINOS REGISTRUI SUDARYTI IR VALDYTI, TEIKIMAS

19. Savivaldybės komunalinių atliekų turėtojų registro sudarymo tikslais Administratorius nustatyta tvarka naudojasi VĮ Registrų centro duomenų bazėmis, Savivaldybės, kitų viešojo administravimo subjektų ir mokėtojų deklaruotais duomenimis, jeigu jie pateikti Ukmergės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą administravimo tvarkos apraše nustatyta tvarka.

20. Administratoriaus prašymu papildomus duomenis privalo pateikti visi Vietinės rinkliavos mokėtojai, jeigu šie duomenys būtini Registro duomenų bazės sudarymui ir jo valdymui.

21. Jeigu nekilnojamojo turto objekto arba jo atskiros dalies (atskirtų patalpų) faktiškai naudojama paskirtis skiriasi nuo nekilnojamojo turto registro išraše nurodytos paskirties, nekilnojamojo turto objekto savininkas ar jo įgaliotas asmuo turi teisę kreiptis į Administratorių ir pateikti nekilnojamojo turto objekto ar jo dalies paskirties tikslinimo deklaraciją bei papildomus dokumentus, nurodytus 24.6 papunktyje (kai jie reikalaujami), Ukmergės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą administravimo tvarkos apraše nustatyta tvarka. Tikslinimo deklaracija negali būti pateikta, jeigu mokėtojas yra skolingas už praėjusį/ius mokestinį periodą ir dėl nėra sudaryto skolos dengimo dalimis grafiko.

22. Jeigu gyvenamosios paskirties nekilnojamojo turto objekte vykdoma komercinė veikla, objekto savininkas per 30 d. nuo veiklos pradžios pateikia turto objekto paskirties patikslinimo deklaraciją, kuri galioja iki savininko raštiško pranešimo apie tokios veiklos nutraukimą. Savininkui nepateikus deklaracijos, bet nustačius objekto naudojimo ne pagal paskirtį faktą, Vietinė rinkliava perskaičiuojama taikant faktiškai naudojamos paskirties parametrus nuo to mėnesio, kurį nustatyti faktiniai duomenys.

VI SKYRIUS

Vietinės rinkliavos mokėjimo tvarka

23. Vietinę rinkliavą privalo mokėti visi fiziniai asmenys, gyvenantys arba kitu pagrindu teisėtai valdantys nekilnojamojo turto objektus Savivaldybės teritorijoje ir visi juridiniai ir fiziniai asmenys, vykdantys ūkinę ir kitokią veiklą Savivaldybės teritorijoje.

24. Nuo kintamosios Vietinės rinkliavos dalies mokėjimo atleidžiami nekilnojamojo turto objektų savininkai, nekilnojamojo turto naudotojai arba jų įgalioti asmenys, nustatyta tvarka deklaravę, kad tam tikrą laikotarpį (ne trumpesnį kaip 90 dienų iš eilės) nesinaudojama nekilnojamojo turto objektu, ir iš šio objekto tuo laikotarpiu komunalinės atliekos nesurenkamos, šiais atvejais:

24.1. kai gyvenamąją vietą deklaravęs asmuo atlieka privalomąją karinę tarnybą – pažymoje nurodytam laikui;

24.2. kai gyvenamąją vietą deklaravęs asmuo nuolat lanko ugdymo įstaigą (ikimokyklinio ugdymo, bendrojo lavinimo, profesinio ugdymo, aukštąją mokyklą) kitame mieste ir ugdymas toje įstaigoje vyksta kontaktiniu būdu – ugdymo įstaigos pažymoje nurodytam laikui;

24.3. kai gyvenamąją vietą deklaravęs asmuo guli gydymo ar reabilitacijos įstaigoje – gydymo įstaigos pažymoje nurodytam laikui, kuris negali būti trumpesnis kaip 90 dienų iš eilės ir ilgesnis kaip vieneri metai;

24.4. kai gyvenamąją vietą deklaravęs asmuo gyvena socialinės globos namuose arba specialiojo ugdymo įstaigoje – įstaigos pažymoje nurodytam laikui arba neterminuotai – iki asmens arba įstaigos pranešimo apie pasikeitusią gyvenamąją vietą. Tokiu atveju mokestis už šį asmenį apskaičiuojamas įstaigai, jeigu ji yra Ukmergės rajone;

24.5. kai gyvenamąją vietą deklaravęs asmuo yra laisvės atėmimo arba apribojimo įstaigoje – įstaigos pažymoje nurodytam laikui;

24.6. kai yra laikinai nenaudojami kitos paskirties nekilnojamojo turto objektai, išskyrus gyvenamosios, ir pristatoma pažyma iš elektros tiekėjo apie tai, kad šiame objekte per einamuosius metus yra sunaudota ne daugiau kaip 50 kW elektros – ne ilgesniam kaip kalendorinių metų laikotarpiui.

25. Deklaravimas vykdomas vadovaujantis Ukmergės rajono savivaldybės administracijos direktoriaus įsakymu patvirtintame Ukmergės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą administravimo tvarkos apraše nustatyta tvarka.

26. Gyvenamosios paskirties nekilnojamojo turto objektams, kurie yra sodų bendrijose ir neurbanizuotose teritorijose, jeigu šalia turto objekto nėra galimybės pastatyti mišrių komunalinių atliekų surinkimo konteinerių arčiau kaip 500 metrų nuo namų valdos ribos iki konteinerio stovėjimo vietos (matuojant artimiausiu privažiavimo keliu), Vietinė rinkliava skaičiuojama Nuostatų 57 punkte nustatyta tvarka.

27. Vietinės rinkliavos surinkimą ir išieškojimą organizuoja ir tvarko Vietinės rinkliavos surinkėjas – Administratorius.

28. Pagal Registro duomenis Administratorius parengia nustatytos formos mokėjimo pranešimą kiekvienam Vietinės rinkliavos mokėtojui.

29. Ne rečiau kaip kartą per metus Administratorius parengia ir pateikia (I metų ketvirtį) Vietinės rinkliavos mokėtojams nekilnojamo turto objekto adresu arba kitu mokėtojo nurodytu adresu paprastuoju arba elektroniniu paštu, esant techninėms galimybėms sms žinute pranešimus apie apskaičiuotas mokėtinas Vietinės rinkliavos įmokas ir mokėjimo terminus. Pranešimas gali būti siunčiamas mokėtojo deklaruojamos gyvenamosios vietos adresu. Asmenims, gyvenamąją vietą deklaravusiems prie savivaldybės pranešimas siunčiamas faktinės gyvenamosios vietos adresu, jeigu jis yra žinomas.

29.1. Mokėtojams, įregistravusiems savo duomenis ir atlikusiems mokėjimą per savitarnos svetainę, sekantis mokėjimo pranešimas be atskiro prašymo siunčiamas tik elektroniniu paštu. Pranešimas paštu siunčiamas tik gavus raštišką mokėtojo prašymą.

Mokėtojas, negavęs mokėjimo pranešimo arba gavęs netikslų mokėjimo pranešimą, administravimo tvarkos apraše nustatyta tvarka privalo kreiptis į Administratorių.

30. Vietinė rinkliava mokama į Administratoriaus Vietinės rinkliavos surenkamąją sąskaitą pranešime nurodytais terminais. Galima sumokėti visą metinę sumą ar jos likutį iš karto.

31.Vietinės rinkliavos mokėjimo tvarka juridiniams asmenims:

31.1. Pagal Registro duomenis, Administratorius parengia mokėjimo pranešimą apie apskaičiuotą mokėtiną Vietinės rinkliavos įmoką už praėjusį mėnesį (nesant galimybės – kas ketvirtį) ir elektroniniu paštu per 15 dienų terminui pasibaigus, pateikia jį mokėtojui. Mokėjimo pranešimas siunčiamas Mokėtojų registro duomenų bazėje esančiu, Juridinių asmenų registre registruotu arba viešai skelbiamu elektroninio pašto adresu, pranešimas paprastu paštu gali būti siunčiamas pateikus atskirą prašymą raštu.

31.2. Vietinė rinkliava į Mokėjimo pranešime nurodytą Vietinės rinkliavos Surenkamąją sąskaitą už praėjusį terminą sumokama iki paskutinės einamojo termino dienos.

31.3. Pasikeitus kontaktiniams duomenims, juridinis asmuo privalo apie tai pranešti Administratoriui iki sekančio pranešimo formavimo dienos.

32. Už Vietinės rinkliavos įmokos priėmimo paslaugą moka Vietinės rinkliavos mokėtojas pagal įstaigos, kurioje ši paslauga teikiama, nustatytus tarifus.

33. Jeigu nekilnojamo turto objektas turi kelis savininkus, už Vietinės rinkliavos sumokėjimą ir duomenų pateikimą atsakingas kiekvienas iš jų proporcingai disponuojamai daliai, arba bendraturčių įgaliotas asmuo.

33.1. Jeigu nekilnojamojo turto objekte, po objekto savininko mirties lieka turto objekte deklaruotų arba į mokėtojų registrą įtrauktų faktiškai gyvenančių asmenų, vietinės rinkliavos mokėjimo pareiga už šį turto objektą gali būti perkeliama tokiems asmenims iki atsiranda turto objekto paveldėtojai. Jeigu rinkliava po savininko mirties nemokama, gyventojų įsiskolinimas už tą turto objektą nuo savininko mirties dienos perkeliamas paveldėtojui/ams. Sprendimą priima administratorius.

34. Delspinigių dydis už laiku nesumokėtą Vietinę rinkliavą nenustatomas.

35. Mokėtojo, kuris turi Vietinės rinkliavos įsiskolinimą, sumokėta suma priskiriama seniausio įsiskolinimo, kuriam yra suėjęs mokėjimo terminas, dengimui.

36. Mokėtojo, turinčio Vietinės rinkliavos įsiskolinimą, prašymu gali būti sudaromas susitarimas dėl skolos dengimo dalimis. Viena įmoka negali būti mažesnė negu 20 Eur, mokėjimų grafikas išdėstomas ne ilgiau kaip 12 mėn., esant objektyvioms aplinkybėms ir atsižvelgiant į asmens pajamas, grafikas gali būti išdėstomas iki 24 mėn.

VII SKYRIUS

VIETINĖS RINKLIAVOS APSKAITA, rinkimo kontrolė ir atsakomybė

37. Vietinės rinkliavos apskaitą organizuoja ir tvarko Administratorius.

38. Vietinės rinkliavos rinkimą kontroliuoja Administratorius, Savivaldybės kontrolierius ir kitos institucijos pagal savo kompetencijas.

39. Administratorius yra atsakingas už sprendimo projekto dėl Vietinės rinkliavos dydžių nustatymo parengimą ir teikimo tvirtinti Savivaldybės Tarybai įstatymų nustatyta tvarka.

40. Mokestinės nepriemokos, pripažintos beviltiškomis ir pasibaigusiomis, anuliuojamos Administratoriaus apskaitos sistemoje ir išimamos iš apskaitos.

40.1. Išaiškėjus naujoms aplinkybėms, mokėtojo skola už visą laikotarpį arba laikotarpį, kuriam netaikomas senaties terminas, gali būti atstatyta ir vėl įtraukta į apskaitą. Sprendimą dėl skolos išbraukimo iš beviltiškų skolų sąrašo priima Administratorius.

VIII SKYRIUS

VIETINĖS RINKLIAVOS MOKĖTOJŲ TEISĖS IR PAREIGOS

41. Kad Vietinė rinkliava būtų mokama laiku, yra atsakingi visi komunalinių atliekų turėtojai – savivaldybės teritorijoje esantys fiziniai ar juridiniai asmenys, jų filialai, atstovybės ir bet kokio tipo atskirai esantys struktūriniai ar ūkiniai padaliniai.

42. Vietinės rinkliavos mokėtojai turi teisę susipažinti su duomenimis apie juos, įregistruotais Registro duomenų bazėje.

43. Vietinės rinkliavos mokėtojai Administratoriaus prašymu privalo deklaruoti papildomus duomenis, reikalingus Vietinei rinkliavai nustatyti. Vietinės rinkliavos mokėtojai turi teisę reikalauti iš Administratoriaus pakeisti ar patikslinti apie juos įregistruotus duomenis, jei tokie duomenys yra neteisingi, netikslūs ar neišsamūs, pateikdami tai įrodančius dokumentus Ukmergės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą administravimo tvarkos apraše nustatyta tvarka.

44. Vietinės rinkliavos mokėtojai, nepateikę duomenų ar pateikę neteisingus duomenis, reikalingus Vietinės rinkliavos nustatymui, laiku nemokantys Vietinės rinkliavos, pažeidžia šiuos Nuostatus bei kitus atliekų tvarkymą reglamentuojančius teisės aktus ir už tai atsako Lietuvos Respublikos įstatymų nustatyta tvarka.

IX SKYRIUS

VIETINĖS RINKLIAVOS IŠIEŠKOJIMAS

45.Nesumokėta rinkliava išieškoma Lietuvos Respublikos įstatymų nustatyta tvarka.

46. Administratorius gali perduoti teisę vykdyti ikiteisminį skolų išieškojimą tokią paslaugą teikiančiai įmonei pagal sudarytą sutartį.

47. Įsiteisėjus teismo nutarčiai iškelti bankroto bylą, Vietinė rinkliava už juridiniam asmeniui priklausantį nekilnojamą turtą yra neskaičiuojama, išskyrus atvejus, kai juridinis asmuo toliau vykdo veiklą tame pačiame nekilnojamo turto objekte.

48. Jei Vietinės rinkliavos mokėtojas iki einamųjų kalendorinių metų pabaigos nesumoka patikslinto pagal pateiktą deklaraciją Vietinės rinkliavos dydžio, jis perskaičiuojamas pagal Registrų centro duomenis nuo mokestinio periodo, už kurį buvo pateikta deklaracija, pradžios.

X SKYRIUS

VIETINĖS RINKLIAVOS GRĄŽINIMAS

49. Rinkliavos mokėtojui sumokėjus didesnio dydžio nei mokėjimo pranešime nurodyta Vietinę rinkliavą ar neteisingai apskaičiuotą arba neteisėtai išieškotą Vietinę rinkliavą, rinkliavos mokėtojo raštišku prašymu Administratoriui permokėta suma užskaitoma kaip įmoka už būsimą atsiskaitymo laikotarpį arba jam grąžinama per 30 dienų nuo prašymo gavimo datos arba kita Savivaldybės nustatyta tvarka. Grąžinama permokėta suma Vietinės rinkliavos mokėtojui pervedama į jo prašyme nurodytą banko sąskaitą.

50. Permokėta Vietinė rinkliava grąžinama, jeigu prašymas dėl jos grąžinimo pateiktas per vienerius metus nuo grąžinti prašomos rinkliavos sumokėjimo datos ir mokėtojas neturi įsiskolinimo už ankstesnį laikotarpį.

51. Vietinės rinkliavos dalis grąžinama Mokėtojui Administratoriaus iniciatyva, jeigu išaiškėja skaičiavimo arba duomenų suvedimo klaida. Permoka įskaitoma kaip įmoka už būsimą mokestinį laikotarpį, jeigu asmuo išregistruojamas iš mokėtojų registro – grąžinama į mokėtojo nurodytą sąskaitą.

52. Grąžintina per praeitą mokestinį laikotarpį sumokėtos Vietinės rinkliavos dalis, neviršijanti 50 procentų tam mokestiniam laikotarpiui taikomo patvirtinto kintamosios Vietinės rinkliavos dalies dydžio, apskaičiuojama iš ateinančio mokestinio laikotarpio priskaičiuotos Vietinės rinkliavos sumos atėmus grąžintiną Vietinės rinkliavos dalį, kai komunalinių atliekų tvarkymo paslauga, suteikta per tą patį mokestinį laikotarpį, neatitiko bent vienos iš šių tokios paslaugos teikimo sąlygų:

52.1. Paslaugos teikėjas nesurinko mišrių komunalinių atliekų iš atliekų surinkimo konteinerių pagal komunalinių atliekų išvežimo grafiką, išskyrus atvejus:

52.1.1. kai mišrių komunalinių atliekų surinkimas buvo įvykdytas ne vėliau kaip per sekančias 3 darbo dienas nuo skundo raštu Administratoriui pateikimo dienos;

52.1.2. kai buvo susidariusi situacija, nurodyta Lietuvos Respublikos Aplinkos ministro 2012 m. spalio 23 d. įsakymo Nr. D1-857 „Dėl minimalių komunalinių atliekų tvarkymo paslaugos kokybės reikalavimų patvirtinimo“ 16 punkte, išskyrus:

52.1.2.1. kai dėl blogų oro sąlygų žiemos periodu (nuo spalio 1d. iki balandžio 1 d.) neįmanoma atliekų surinkimo transportui privažiuoti prie atliekų turėtojo nekilnojamo turto objekto. Atliekų turėtojų neprivažiuojamų turto objektų sąrašas derinamas su Paslaugų teikėju. Lengvata taikoma konkrečiam turto objektui, kuris atitinka nustatytas sąlygas.

52.1.3. Vietinės rinkliavos mokėtojas neaprūpinamas mišrių komunalinių atliekų surinkimo konteineriu arba neužtikrinta galimybė naudotis kitais mišrių komunalinių atliekų surinkimo konteineriais per 30 kalendorinių dienų nuo atitinkamo jo prašymo (raštu ar elektroniniu būdu) pateikimo Ukmergės rajono savivaldybė administracijai dienos.

53. Šių nuostatų 52.1 papunktyje numatytu atveju konkreti grąžinamos Vietinės rinkliavos suma, neviršijanti 52 punkte įtvirtinto dydžio, apskaičiuojama atsižvelgiant į atitinkamų mišrių komunalinių atliekų tvarkymo paslaugos teikimo sąlygų pažeidimų faktą vienam konteineriui per atitinkamą mokestinį laikotarpį. 52.1.1 papunktyje apibrėžtas pažeidimas mažina to Vietine rinkliava apmokestinamo nekilnojamojo turto objekto, kuriam priskirtas individualus mišrių komunalinių atliekų konteineris ir kurio atžvilgiu nustatytas 52.1.1 papunktyje nurodytas pažeidimas, pažeidimo padarymo mėnesio Vietinės rinkliavos kintamąją dalį 50 proc. Jeigu turto objektui yra priskirti keli konteineriai, lengvata taikoma tiems, kurių atžvilgiu padarytas pažeidimas.

54. Šių nuostatų 52.1.3 papunktyje numatytu atveju konkreti grąžinamos Vietinės rinkliavos suma apskaičiuojama mėnesiniais dydžiais atsižvelgiant į mišrių komunalinių atliekų tvarkymo paslaugos teikimo sąlygos pažeidimo per atitinkamą mokestinį laikotarpį trukmę mėnesiais. Vėlavimas per 52.1.3 papunktyje numatytą terminą užtikrinti galimybę Vietinės rinkliavos mokėtojui naudotis mišrių komunalinių atliekų konteineriu mažina kintamąją rinkliavos dalį už tiek mėnesių, kiek nebuvo užtikrinta galimybė rinkliavos mokėtojui naudotis mišrių komunalinių atliekų konteineriu.

55. Ukmergės rajono savivaldybės administracijos atsakingas skyrius kontroliuoja Paslaugų teikėjo mišrių komunalinių atliekų surinkimo ir išvežimo paslaugų teikimo sąlygų, numatytų 52.1. ir (ar) 52.1.3 papunkčiuose laikymąsi ir, paaiškėjus galimam jų pažeidimui, atlieka minėtų paslaugų teikimo sąlygų vertinimą, o nustačiusi jų pažeidimą, informuoja Administratorių, kuris apskaičiuoja mažinamą Vietinės rinkliavos dydį, vadovaudamasis šiame skyriuje nustatytomis taisyklėmis, ir nurodo jį einamojo mokestinio laikotarpio mokėjimo pranešime, siunčiamame Vietinės rinkliavos mokėtojui šiuose Nuostatuose nustatyta tvarka ir terminais. Jeigu pažeidimas nustatomas gruodžio mėnesį, perskaičiavimas vykdomas skaičiuojant Vietinę rinkliavą už ateinantį mokestinį laikotarpį.

56. Tais atvejais, kai Vietinės rinkliavos mokėtojas, turintis teisę į Vietinės rinkliavos už praeitus metus perskaičiavimą dėl mišrių komunalinių atliekų surinkimo ir išvežimo paslaugų teikimo sąlygų, numatytų 52.1 ir (ar) 52.1.3 papunkčiuose, pažeidimų, įvykdytų tais pačiais metais, einamųjų metų sausio 1 dieną neturi Vietinės rinkliavos mokėtojo statuso ar netenka prievolės mokėti Vietinę rinkliavą už tą patį apmokestinamą turto objektą per einamuosius metus, grąžintina Vietinės rinkliavos dalis grąžinama šiuose Nuostatuose nustatyta tvarka ne vėliau kaip per 30 dienų tokiam Vietinės rinkliavos mokėtojui pateikus prašymą Administratoriui.

XI SKYRIUS

LENGVATOS

57. Asmenims, gyvenantiems sodų bendrijose ar neurbanizuotose teritorijose, jeigu šalia jų gyvenamosios valdos nėra galimybės pastatyti atliekų surinkimo konteinerių arčiau kaip 500 metrų nuo namų valdos ribos iki konteinerio stovėjimo vietos (matuojant artimiausiu privažiavimo keliu), taikoma 50 proc. lengvata Vietinės rinkliavos pastoviajai ir kintamajai dedamajai.

57.1. Sąrašą gyventojų ir nekilnojamojo turto objektų (nurodant vardą, pavardę, gimimo metus, turto objektą ir jo adresą), deklaravusių gyvenamąją vietą arba įtrauktų į Ukmergės rajono gyvenamosios vietos neturinčių asmenų apskaitą, bet gyvenančių neurbanizuotose teritorijose, kuriems šalia jų valdos nėra galimybės pastatyti atliekų surinkimo konteinerių ir jų gyvenamosios patalpos yra nutolę nuo pagrindinio kelio daugiau kaip 500 metrų, kasmet iki sausio 1 d. sudaro seniūnai, suderinę su Paslaugų teikėju. Sąrašus tvirtina administracijos direktorius.

57.2. Sąrašas gali būti pildomas vieną kartą per einamųjų metų ketvirtį, paskutinį to ketvirčio mėnesį. Lengvata papildžius sąrašą pradedama skaičiuoti nuo sekančio metų ketvirčio 1 d.

XII SKYRIUS

BAIGIAMOSIOS NUOSTATOS

58. Vietinės rinkliavos lėšos naudojamos apmokėti komunalinių atliekų tvarkymo sistemos ir Vietinės rinkliavos administravimo sąnaudas.

59. Administratorius yra atsakingas už šių Nuostatų vykdymą, Vietinės rinkliavos dydžių rinkliavos mokėtojams apskaičiavimo teisingumą bei savalaikį mokėjimo pranešimų pateikimą rinkliavos mokėtojams, vietinės rinkliavos išieškojimą.

60. Nuostatai keičiami Savivaldybės tarybos sprendimu.

61. Ginčai dėl vietinės rinkliavos nagrinėjami Lietuvos Respublikos teisės aktų nustatyta tvarka.

________________

Priedo pakeitimai:

Nr. 7-166, 2023-12-21, paskelbta TAR 2023-12-22, i. k. 2023-25162

Ukmergės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų priedas

VIETINĖS RINKLIAVOS DYDŽIAI

Eil. Nr.	Nekilnojamojo turto objektų kategorijos	Vietinės rinkliavos pastovioji dedamoji	Vietinės rinkliavos kintamoji dedamoji

Turto objektui priskirti bendro naudojimo konteineriai	Turto objektui priskirti individualūs konteineriai

Kintamasis parametras	Rinkliavos dydis mėnesiui	Kintamasis parametras	Rinkliavos dydis mėnesiui	Kintamasis parametras (konteinerio dydis)*	Rinkliavos dydis konteinerio ištuštinimui
1.	Gyvenamosios paskirties objektai	NT objekto plotas (maksi-malus apmokestinamas NT objekto plotas – 100 m2	2,6 Eur/100 m2	Gyventojų skaičius	1,8 Eur/ 1 gyventojui	0,12 m3	0,9 Eur/ 1 gyventojui

0,24 m3	0,9 Eur/ 1 gyventojui
2.	Viešbučių paskirties objektai	NT objekto plotas	2,6 Eur/100 m2	NT objekto plotas	4,3 Eur/100 m2	0,12 m3 0,24 m3 0,77 m3 1,1 m3	1,53 Eur 3,06 Eur 9,84 Eur 14,06 Eur
3.	Administracinės paskirties objektai	NT objekto plotas	2,6 Eur/100 m2	NT objekto plotas	1,5 Eur/100 m2

4.	Prekybos paskirties objektai	NT objekto plotas	2,6 Eur/100 m2	NT objekto plotas	9,0 Eur/100 m2

5.	Paslaugų paskirties objektai	NT objekto plotas	2,6 Eur/100 m2	NT objekto plotas	4,3 Eur/100 m2

6.	Maitinimo paskirties objektai	NT objekto plotas	2,6 Eur/100 m2	NT objekto plotas	17,0 Eur/100 m2

7.	Transporto paskirties objektai	NT objekto plotas	0,7 Eur/100 m2	NT objekto plotas	4,3 Eur/100 m2

8.	Garažų paskirties objektai	NT objekto plotas	0,1 Eur/100 m2	NT objekto plotas	0,7 Eur/100 m2

9.	Gamybos ir pramonės paskirties objektai

9.1.	Gamybos ir pramonės paskirties objektai (iki 500 m2 ploto)	NT objekto plotas	0,7 Eur/100 m2	NT objekto plotas	3,3 Eur/100 m2

9.2.	Gamybos ir pramonės paskirties objektai (nuo 500 iki 1000 m2 ploto)	NT objekto plotas	0,6 Eur/100 m2	NT objekto plotas	2,3 Eur/100 m2

9.3.	Gamybos ir pramonės paskirties objektai (nuo 1000 iki 5000 m2 ploto)	NT objekto plotas	0,5 Eur/100 m2	NT objekto plotas	1,0 Eur/100 m2

9.4.	Gamybos ir pramonės paskirties objektai (virš 5000 m2 ploto)	NT objekto plotas	0,4 Eur/100 m2	NT objekto plotas	0,4 Eur/100 m2	0,12 m3 0,24 m3 0,77 m3 1,1 m3	1,53 Eur 3,06 Eur 9,84 Eur 14,06 Eur
9.5.	Gamybos ir pramonės paskirties objektai, kuriuose veikia automatinės linijos ir/ar automatiniu režimu veikiantys įrenginiai	NT objekto plotas	0,3 Eur/100 m2	NT objekto plotas	0,1 Eur/100 m2

10.	Sandėliavimo paskirties objektai

10.1.	Sandėliavimo paskirties objektai (iki 1000 m2)	NT objekto plotas	0,7 Eur/100 m2	NT objekto plotas	0,4 Eur/100 m2

10.2.	Sandėliavimo paskirties objektai (virš 1000 m2)	NT objekto plotas	0,4 Eur/100 m2	NT objekto plotas	0,3 Eur/100 m2

11.	Kultūros paskirties objektai	NT objekto plotas	1,3 Eur/100 m2	NT objekto plotas	0,4 Eur/100 m2

12.	Mokslo paskirties objektai	NT objekto plotas	1,3 Eur/100 m2	NT objekto plotas	0,4 Eur/100 m2

13.	Gydymo paskirties objektai	NT objekto plotas	3,4 Eur/100 m2	NT objekto plotas	3,3 Eur/100 m2

14.	Poilsio paskirties objektai	NT objekto plotas	2,6 Eur/100 m2	NT objekto plotas	4,3 Eur/100 m2

15.	Sporto paskirties objektai	NT objekto plotas	1,3 Eur/100 m2	NT objekto plotas	1,5 Eur/100 m2

16.	Specialiosios paskirties objektai	NT objekto plotas	0,6 Eur/100 m2	NT objekto plotas	1,5 Eur/100 m2

17.	Kiti objektai

17.1.	Kitos (fermų) paskirties pastatai (naudojami galvijams, gyvuliams, paukščiams auginti)	NT objekto plotas	0,7 Eur/100 m2	NT objekto plotas	0,1 Eur/100 m2

17.2.	Kitos (ūkio) paskirties pastatai (žemės ūkiui tvarkyti – svirnai, angarai ir kita)	NT objekto plotas	0,7 Eur/100 m2	NT objekto plotas	0,1 Eur/100 m2

17.3.	Kiti pastatai (naudojai kita paskirtimi, kurių negalima priskirti jokiai nurodytai paskirčiai)	NT objekto plotas	1,3 Eur/100 m2	NT objekto plotas	1,0 Eur/100 m2

17.4.	Visuomeninės organizacijos objektai	NT objektų skaičius	1,3 Eur/objektui	NT objektų skaičius	1,2 Eur/objektui	0,12 m3 0,24 m3 0,77 m3 1,1 m3	1,53 Eur 3,06 Eur 9,84 Eur 14,06 Eur
18.	Religinės paskirties objektai	NT objektų skaičius	1,3 Eur/objektui	NT objektų skaičius	1,6 Eur/objektui

19.	Sodų paskirties objektai	NT objektų skaičius	0,3 Eur/objektui	NT objektų skaičius	0,7 Eur/objektui

_______________________________

Priedo pakeitimai:

Nr. 7-2, 2024-01-25, paskelbta TAR 2024-01-29, i. k. 2024-01476

Pakeitimai:

1.

Ukmergės rajono savivaldybės taryba, Sprendimas

Nr. 7-287, 2017-12-22, paskelbta TAR 2017-12-29, i. k. 2017-21753

Dėl Ukmergės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų pakeitimo

2.

Ukmergės rajono savivaldybės taryba, Sprendimas

Nr. 7-275, 2018-12-19, paskelbta TAR 2018-12-28, i. k. 2018-21730

Dėl Ukmergės rajono savivaldybės tarybos 2016 m. gruodžio 22 d. sprendimo Nr. 7-294 "Dėl Ukmergės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“ pakeitimo

3.

Ukmergės rajono savivaldybės taryba, Sprendimas

Nr. 7-203, 2019-12-19, paskelbta TAR 2019-12-23, i. k. 2019-21128

Dėl Ukmergės rajono savivaldybės tarybos 2016 m. gruodžio 22 d. sprendimo Nr. 7-294 „Dėl Ukmergės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“ pakeitimo

4.

Ukmergės rajono savivaldybės taryba, Sprendimas

Nr. 7-300, 2020-12-21, paskelbta TAR 2020-12-23, i. k. 2020-28323

Dėl Ukmergės rajono savivaldybės tarybos 2016 m. gruodžio 22 d. sprendimo Nr. 7-294 „Dėl Ukmergės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“ pakeitimo

5.

Ukmergės rajono savivaldybės taryba, Sprendimas

Nr. 7-48, 2022-02-18, paskelbta TAR 2022-02-22, i. k. 2022-03192

Dėl Ukmergės rajono savivaldybės tarybos 2016 m. gruodžio 22 d. sprendimo Nr. 7-294 „Dėl Ukmergės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“ pakeitimo

6.

Ukmergės rajono savivaldybės taryba, Sprendimas

Nr. 7-237, 2022-10-27, paskelbta TAR 2022-11-09, i. k. 2022-22661

Dėl Ukmergės rajono savivaldybės tarybos 2016 m. gruodžio 22 d. sprendimo Nr. 7-294 „Dėl Ukmergės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“ pakeitimo

7.

Ukmergės rajono savivaldybės taryba, Sprendimas

Nr. 7-271, 2022-12-21, paskelbta TAR 2022-12-23, i. k. 2022-26621

Dėl Ukmergės rajono savivaldybės tarybos 2016 m. gruodžio 22 d. sprendimo Nr. 7-294 „Dėl Ukmergės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“ pakeitimo

8.

Ukmergės rajono savivaldybės taryba, Sprendimas

Nr. 7-166, 2023-12-21, paskelbta TAR 2023-12-22, i. k. 2023-25162

Dėl Ukmergės rajono savivaldybės tarybos 2016 m. gruodžio 22 d. sprendimo Nr. 7-294 „Dėl Ukmergės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“ pakeitimo

9.

Ukmergės rajono savivaldybės taryba, Sprendimas

Nr. 7-2, 2024-01-25, paskelbta TAR 2024-01-29, i. k. 2024-01476

Dėl Ukmergės rajono savivaldybės tarybos 2016 m. gruodžio 22 d. sprendimo Nr. 7-294 „Dėl Ukmergės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“ pakeitimo